User:Vanwykjeremy/sandbox

Hendrik Armoed: Hendrik Armoed was een van die getroue Sendingstasie leiers by Hoogekraal Sendingstasie in die 1800's. Hy het as Hoof - veeposwagter diens gedoen by die buitepos Volmoed. Die verskuiwing van vee vanaf die kus na die binneland was 'n gereelde seisoenale veetrek van Hoogekraal. Hierdie gebruik is lank voor die koms van die sendeling Pacalt na Hoogekraal, al bedryf.

Die influx van Trekboere na die gebied en die vestiging van leenplase in die Klein karoo het die kompetisie om weivelde verhoog.Hendrik Armoed wat as vryslaaf of Khoikhoi afstammeling die buite veepos namens die Sendingstasie van Hoogekraal bedryf het moes onder die koloniale druk weiveld aan leenplaaseienaars afstaan. Die weiveld is verdeel en gedeelte wat onder beheer van die Sendingstasie sou bly is toe Armoed genoem.Die gebied wat as weiveld vir koloniale veeboere sou dien, het die naam Volmoed behou. Leenplase is gevestig en 'n NG kerk is opgerig.

Hendrik Armoed het hierna sy hulp aan die Britte aangebied om konflik aan die Oosgrens te bekamp. Hy het 'n groep van tien vrywilligers georganiseer om saam met hom evangelie werk onder die Xhosa te gaan doen. Die Britte het soldate hulp benodig en nie veel ondersteuning aan die geloofswerkers gebied nie. Hendrik Armoed is deur 'n Britse soldaat tydens 'n aandpatrollie, noodlottig gewond.Hy het Armoed ongelukkig as 'n vyand misgis.